
Præsident  Mark  B.  Garff  med  Hustru  og  Søn. 


Farvel  fra  Præsident  Qarff 


Kære  Brødre  og  Søstre! 

Der  kom  til  Morgen  den  2.  Decb.  et  Telegram,  som  an- 
modede baade  mig  og  Missionærerne  Rheim  Jones  og  Phil 
Jensen  om  at  vende  tilbage  til  Amerika  saa  snart  som  muligt. 

Vi  glæder  os  ikke,  vore  Hjerter  er  betyngede  paa  Grund 
af  Verdens  Tilstand  i  Dag,  da  denne  Tilstand  er  den  di- 
rekte Aarsag  til,  at  vi  maa  vende  tilbage  til  Amerika. 

Baade  Regeringen  og  vore  egne  Kirkeautoriteter  har  an- 
modet os  om  at  vende  hjem  straks.  Med  andre  Ord  den 
samme  Autoritet,  som  har  kaldet  os  til  Danmark,  har  set 
det  tjenligt  at  kalde  os  hjem.  Vi  har  ikke  bedt  om  at 
komme  til  Danmark,  vi  er  blevet  kaldet  til  at  komme  her- 
over, ej  heller  har  vi  bedt  om  at  maatte  vende  tilbage  til 
vort  Hjem,  vi  er  blevet  kaldet  dertil,  og  endskønt  det  er 
en  stor  Sorg  for  os  at  maatte  vende  tilbage,  saa  maa  vi 
adlyde,  fordi  Lydighed  er  bedre  end  Opofrelse. 

Kirken  har  skaffet  Missionen  'en  anden  Leder,  Broder 
Orson  B.  West,  en  Mand,  som  vi  alle  elsker  og  respekterer. 
Jeg  kan  forsikre  eder,  at  han  altid  vil  være  inspireret  til 
at  lede  eder  saaledes,  som  Herren  ønsker  det.  Eders  Bøn- 
ner for  ham  vil  gøre  hans  Byrde  lettere  og  give  ham  aan- 
delig  Indsigt  og  Styrke.  Broder  West  vil  have  den  fuld- 
stændige Ledelse  af  alle  Missionens  Affærer  og  vil  arbejde 
under  det  første  Præsidentskabs  Ledelse.  Tiden  er  kommet, 
da  de  Hellige  skal  staa  paa  de  hellige  Steder  og  skal  lytte 
til  de  Raad,  som  skal  blive  givet  dem.  Herren  vil  ikke 
svigte  eder,  for  I  er  hans  udvalgte  Folk  i  Danmark,  og  I 
er  berettiget  til  hans  Velsignelser  paa  Grund  af  eders  Tro- 
fasthed. I  er  blevet  advaret  om  de  Ting,  der  skal  komme, 
og  opmuntret  til  at  være  trofaste,  for  at  I  ikke  skuide  falde 
fra.  Jeg  som  eders  Broder  har  opløftet  min  Røst  og  kaldet 
eder  til  Omvendelse.  Jeg  har  talt  til  eder,  saaledes  som 
Herren  har  inspireret  mig.  Jeg  har  gjort  alt,  hvad  der  har 
staaet  i  min  Magt  for  at  indgyde  eder  et  levende  Vidnes- 
byrd   om  Evangeliet.   Maa  Gud  velsigne  eder,  saaledes  at 


den  Sæd,  der  er  blevet  plantet,  maa  vokse,  saaledesat 
dette  Folk  og  denne  Kirke  maa  blive  styrket. 

Jeg  ønsker  at  sige  eder,  at  Herren  ikke  ret  længe  endnu 
vil  kalde  sine  Børn  til  Omvendelse,  for  Tiden  er  sikkert 
nær  for  Haanden,  da  de  ugudelige  skal  blive  ramt  med 
megen  Sorg.  De,  som  har  hørt  eders  Vidnesbyrd,  Mis- 
sionærernes og  Missionspræsidenternes  og  ikke  omvender 
sig,  vil  komme  til  at  betale  den  fulde  Pris  for  deres  Daar- 
skab. 

Jeg  beder  eder  alle  inderligt  om.  at  huske,  at  Tiden 
snart  vil  komme,  da  alle  skal  føle  Guds  Dom.  De  Hellige 
har  ingen  Undskyldning,  og  naar  vi  bliver  bragt  frem  for 
Gud,  saa  vil  det  Vidnesbyrd,  som  jeg  har  baaret  angaa- 
ende  disse  Ting,  blive  bragt  frem  til  eders  Ihukommelse. 

Jeg  har  prædiket  Evangeliet  til  eder  i  Følge  Profeternes 
Love.  Jeg  har  ikke  paa  noget  Tidspunkt  undladt  at  tale 
til  eder  i  Følge  Herrens  Befaling  til  mig.  Jeg  siger  eder 
igen,  mine  kære  Søskende,  at  Guds  Ord,  som  er  blevet 
givet  Profeterne,  og  som  hver  Dag  kommer  til  os  gennem 
Profeterne,  vil  blive  opfyldt  til  den  sidste  Tøddel,  og  vi 
vil  blive  dømte  efter  deres  Vidnesbyrd  til  os.  • 

Ransag  Skrifterne,  for  i  dem  vil  I  finde  det  evige  Liv. 
Søg  Herren,  medens  han  findes,  bed  for  hverandre,  at  I 
maa  nyde  Herrens  Aand,  for  han  er  med  eder  endogsaa 
indtil  Verdens  Ende. 

Søster  Garff,  jeg  og  vor  lille  Søn  samt  alle  Missionæ- 
rerne sender  eder  de  bedste  ønsker  for  en  god  Jul  og 
ønsker  eder  enhver  god  Velsignelse  i  det  kommende  Aar. 
Maa  I  linde  Glæde  i  Livet,  maa  1  finde  Plads  hos  Kristus 

Vi  byder  eder  Farvel  og  haaber,  at  vi  kan  nyde  den 
Glæde  at  mødes  med  eder  igen. 

Vi  vil  altid  bede  for  eder,  vi  vil  altid  elske  eder. 

Mark   B.    Garff 

Missionspræsident. 


Et  Farvel  til  Præsident  Qarff. 


Det,  vi  frygtede  mest,  er  sket:  Præsident  Mark  B.  GartT 
og  de  to  sidste  Missionærer,  Ældsterne  Rheim  M.  Jones  o^ 
Phil  D.  Jensen  er  blevet  kaldt  hjem.  De  var  selv  meget  kede 
af  at  sige  Farvel  til  Danmark,  men  adlød  naturligvis  Kirkens 
Kald. 

Præsigent  Garff  var  en  modig  og  trofast  Forkæmper  for 
Sandhedens  Sag;  hans  Kærlighed  til  Evangeliet  var  uselvisk, 
selv  udtrykte  han  den  i  de  skønne  Ord:  »Jeg  elsker  Jesu 
Kristi  Evangelium  højere  end  alt  andet  paa  Jorden«.  Det  var 
den  Kærlighed,  som  Mesteren  forlangte  af  os;  hvis  vi  ikke 
havde  den,  vilde  vore   Anstrengelser  ikke  krones  med  Held. 

Præsident  Garff  var  en  Leder  af  Rang;  med  Begejstring 
fulgte  Kirkens  Medlemmer  ham;  den  overbevisende  Kraft, 
hvormed  han  forkyndte  Evangeliets  Budskab  vil  altid  staa 
som  et  smukt  Minde  om  en  sand  Herrens  Tjener.  Vi  vil 
bevare  Mindet  om  ham  og  hans  kære  Hustru  og  lille  Søn 
som  noget  smukt. 

Det  er  vort  inderlige  og  oprigtige  Ønske,  at  han  velbe- 
holden og  lykkelig  maa  naa  sit  Hjem  i  Zion,  at  hans  Liv 
maa  forme  sig  lyst  og  lykkeligt,  og  at  vi  endnu  engang 
maa  faa  Lejlighed  til  at  se  ham  og  Søster  Garff  i  vort  Land. 

Maa  Herren  velsigne  Præsident  og  Søster  Garff  med  de 
Velsignelser,  som  de  trænger  til. 

Lev  vel  og  Tak  for  alt  godt  1 

Orson  B.   West. 


y>Stjernen«s  <£æsere  ønskes  en  glæ= 
delig  fful  og  et  godt  og  velsignet 
SYytaar. 


Til  Medlemmerne  i  Den  danske  Mission. 


Kære  Søskende  og  Venner! 

Som  I  allerede  ved,  er  det  faldet  i  min  Lod  at  varetage 
Den  danske  Missions  Interesser.  Det  er  ikke  en  Stilling,  jeg 
selv  har  valgt,  men  jeg  er  blevet  kaldet  dertil. 

Det  er  mit  inderlige  Ønske  og  ydmyge  Bøn,  at  Herren  vil 
hjælpe  os  alle  til  Trofasthed  og  Oprigtighed.  Tidernes  Tegn 
opfyldes  for  vore  Øjne,  Tegnene  der  vil  finde  Sted  før  Kristi 
andet  Komme.  Vi  har  som  Medlemmer  af  Guds  sande  Kirke 
større  Ansvar  end  alle  andre.  Er  vi  os  vort  Ansvar  bevidst.^ 
Jeg  tror  at  kunne  sige,  at  vi  fuldt  ud  kender  Vejen,  der  fører 
tilbage  til  Gud.  De  mange  oprigtige  Sidste  Dages  Hellige  i 
Danmark  er  en  Garanti  for,  at  Kirken  stadig  vil  have  Frem- 
gang, aandeligt  og  timeligt.  Lad  mig  forsikre  eder  for,  at 
jeg  altid  vil  staa  til  eders  Tjeneste  og  Disposition.  Jeg  føler 
mig  som  en  ringe  Guds  Tjener,  der  ikke  kan  udrette  noget 
uden  Herrens  Hjælp  og  eders  Forbønner. 

Jeg  beder  daglig  for  Kirken  og  dens  Medlemmer;  maa 
Herren  velsigne  eder  alle  til  Trofasthed  og  Kærlighed! 

Modtag  atter  min  Forsikring  om  min  Kærlighed  til  eder 
alle,  til  Evangeliet  og  til  Herren. 

Eders  hengivne  Broder 

Orson  B.  West. 


Ny  Aabenbaring 

af   Ældste    Joseph    F.   Merrill.     

»Vi  tror  alt  det,  som  Gud  har  aabenbaret,  alt  det,  som 
han  nu  aabenbarer.  og  vi  tror,  at  han  endnu  vil  aabenbare 
mange  store  og  vigtige  Ting  henhørende  til  Guds  Rige«. 

Vor  Kirke  er  bygget  paa  en  ny  Aabenbaring;  og  det  er 
netop  paa  dette  Punkt,  at  vi  afviger  fra  alle  de  andre  reli- 
giøse Sekter. 

Alle  kristne  Mennesker,  d.  v.  s.  alle  de  Mennesker,  som 
modtager  Jesus  som  Guds  Søn,  tror  paa  Bibelens  Guddom- 
melighed. I  Bibelens  Dage  aabenbarede  Gud  sit  Ord  til  sine 


udvalgte  Profeter.  De  kristne  Kirker  lærer  oc^saa  denne  Dok- 
trin; men  de  lærer  ogsaa,  at  Bibelen  er  opfyldt.  Der  behøves 
ikke  mere,  siger  de.  Ja,  Herren  kan  inspirere  og  oplyse 
Menneskenes  Sind,  saaledes  at  de  kan  forstaa  og  fortolke, 
hvad  der  er  skrevet  i  Bibelen;  men  han  aabenbarer  ikke 
længere  nogle  nye  Religionssandheder,  for  alt,  hvad  der  er 
nødvendigt,  er  blevet  aabenbaret  til  de  gamle  Profeter  og  fmdes 
allerede   i  Bibelen. 

Saadanne  Lærdomme  som  disse  var  meget  almindelige 
blandt  de  kristne  paa  Joseph  Smiths  Tid.  Det  er  derfor  let 
at  forstaa,  hvorfor  Verden  i  Almindelighed  ikke  var  i  Stand 
til  at  modtage  Profetens  Budskab  om,  at  han  havde  mod- 
taget guddommelige  Aabenbaringer  og  Besøg  af  himmelske 
Personligheder.  I  Betragtning  af  disse  Menneskers  religiøse 
Antagelser,  var  det  ganske  naturligt  at  forvente,  at  Majori- 
teten af  dem  vilde  forkaste  Profeten;  og  i  Dag,  hvor  Menne- 
skeheden i  Almindelighed  ikke  kender  eller  'æser  Bibelen  og 
som  det  store  og  hele  er  langt  mindre  religiøs  end]  paa 
Joseph  Smiths  Tid,  synes  den  langt  mindre  rede  til  nu  at 
modtage  hans  Vidnesbyrd. 

Folk  er  i  Dag  langt  mindre  overtroiske  end  tidligere. 
Videnskabsmændene  har  givet  os  en  sund  Forstaaelse  af 
mange  naturlige  Fænomener.  Eftersom  denne  Forstaaelse  er 
blevet  større,  er  Menneskehedens  Tro  paa  Mirakler  blevet 
stærkt  formindsket.  De  har  lært,  at  Universet  bliver  styret 
af  en  Lov  og  ikke  af  en  Skare  ekscentriske  og  onde  Guders 
Vilje,  ja,  saa  stærkt  et  Tag  har  den  saakaldte  Videnskab 
faaet  i  intelligente  Mennesker,  at  den  store  Majoritet  fuld- 
stændigt forkaster  Ideen  om  Mirakler  i  vore  Dage!  men  vilde 
de  dybt  og  aabent  studere  Sagen,  saa  vilde  de  finde,  at  de 
Kendsgerninger,  som  Videnskaben  er  fremkommet  med,  ikke 
giver  os  nogen  Sikkerhed  til  at  kunne  erklære,  at  Mirakler 
og  Videnskab  ikke  kan  harmonere.  Det  nittende  Aarhundre- 
des  Materialisme  er  forsvundet  blandt  vore  mest  fremragende 
Videnskabsmænd  i  Dag;  men  ikke  blandt  de  Mennesker  som 
vil  udtyde  Videnskaben.  Det  bliver  nu  anerkendt  af  nogle  af 
vore  største  Videnskabsmænd,  at  en  aandelig  Verden  er  et 
nødvendigt  Akkompagnement  af  en  materiel  Verden,  og  at 
de  to  Verdener  er  nøje  beslægtet;  men  Videnskaben  kender 
kun  lidt  til  det  aandelige  Rige.  Følgeligt  kan  Videnskaben 
ikke  give  nogle  dogmatiske  Udsagn,  som  fornægter  aande- 
lige Fænomener.""  Imidlertid  blev  Joseph  Smiths  Lærdomme, 
der  var  i  Strid  med "  fordomsfulde  Menneskers  indgroede 
Lærdomme,  koldt  og  harmfuldt  forkastet. 

Profeten  forventede  ikke  noget  andet  Resultat.  Herren 
havde   advaret    ham.    Yderligere    kendte    han    Satans    Magt  i 


Verden  og  vidste,  at  denne  Magt  vilde  kæmpe  mod  hans 
Vidnesbyrd.  Han  vidste  ogsaa,  at  de  gamle  Profeter,  end- 
ogsaa  Jesus  Kristus,  var  blevet  forkastet  af  den  store  Majo- 
ritet; men  dette  var  intet  Bevis  mod  Sandheden  af  de  Lær- 
domme, som  han  havde  forkyndt;  ej  heller  var  det  det  i  Joseph 
Smiths  Tilfælde. 

Men  hvor  besynderligt  er  det  ikke,  at  den  moderne  Ver- 
den er  villig  til  passivt  at  modtage  Bibelen  som  et  guddom- 
meligt Værk  og  dog  »tror«,  at  der  ikke  kan  fmde  nogen 
Aabenbaring  Sted  i  vore  Dage?  Bibelen  myldrer  med  Pro- 
fetier om  de  sidste  Dages  Herlighed,  naar  de  mægtigste 
Mirakler,  som  nogensinde  er  sket,  skulde  blive  udfoldet,  naar 

Gud    skulde    opsætte    »et    Tegn   for  Nationerne« og 

»bringe  sit  udvalgte  Folk  sammen  fra  Jordens  fire  Hjørner«. 
»De  skulde  gaa  op  paa  Bjergtoppene,  hvor  Herrens  Hus  skal 
oprettes,  og  hvorfra  hans  Lov  skal  udgaa,  og  hvor  hans  Folk 
skal  lære  hans  Veje  og  vandre  paa  hans  Stier«.  Hvis  Pro- 
feter og  guddommelig  Ledelse  var  nødvendig  i  Bibelens 
Dage,  hvor  meget  mere  nødvendige  er  da  ikke  disse  Ting  i 
disse  moderne  Tider?  Vore  Tider  er  saa  meget  mere  ind- 
viklede og  vore  Problemer  saa  meget  vanskeligere  end  de 
var  i  gamle  Dage.  Synes  det  ikke  at  være  absurd  af  os  at 
forkaste  Profeter  og  Aabenbaring  og  sige,  at  disse  er  unød- 
vendig, medens  vi  dog  paa  samme  Tid  erklærer,  at  vi  tror, 
de  var  nødvendige  i  gamle  Dage?  Men  hvorledes  kan  vi 
modtage  Bibelen  og  forkaste  dens  Lærdomme  og  Profetier 
henhørende  til  de  sidste  Dage? 

Vi  har  i  hvert  Tilfælde  Joseph  Smith,  hans  Arbejde  og 
Kirken.  Dette  er  et  uigenkaldeligt  Bevis  paa  den  Kendsger- 
ning, at  Herren  har  aabenbaret  sig  nu  i  denne  Uddeling.  I 
Betragtning  af  hvem  han  var  —  hans  Anledninger,  Uddan- 
nelse, osv.  kan  ingen  fornuftig  Person  benægte,  at  han  maa 
have  modtaget  guddommelig  Hjælp,  naar  man  tager  alle  hans 
Opnaaelser  i  Betragtning?  Er  hans  Arbejde  ikke  det  bedste 
fysiske  Bevis  paa  Sandheden  af  hans  Vidnesbyrd?  Udførte 
han  ikke  »et  vidunderligt  Værk  og  et  Vidunder?«  Kan  de 
Sidste  Dages  Hellige  ikke  med  Stolthed  pege  paa  deres 
store  Profet  og  hans  Værk  som  et  udvortes  Bevis  paa  Gyl- 
digheden af  deres  Tro  paa  ny  Aabenbaring? 

Og  lad  os  nu  i  Korthed  henvise  til  Pagtens  Bog,  den  store 
Aabenbaringernes  Bog.  Lad  enhver  intelligent  Person  læse 
den  med  et  fordomsfrit  Sinde.  Hvad  vil  han  fmde?  Et  stor- 
slaaet  Bind,  som  belyser  mange  af  Bibelens  uklare  Skrift- 
steder, klargører  mange  nye  Sandheder  og  lærer  en  Leve- 
maade  som  er  værdig  for  den  levende  Guds  virkelige  Hellige. 
Kan  nogen  Tvivler  forklare,  hvorledes  Joseph  Smith,  uinspi- 


reret,  kunde  have  skrevet  denne  Boj^?  Hvorledes  kunde  han 
midt  i  sit  travle  Hverdagsliv  have  været  i  Stand  til  at  be- 
lyse Bibelens  Lærdomme  med  en  saadan  Klarhed,  som  hans 
Tids  Lærde  saavel  som  tidligere  Generationers  ikke  havde 
været  i  Stand  til?  Viser  ikke  denne  ene  Opnaaelse  for  ikke 
at   tale  om  alle   hans  andre,  at  han   var  inspireret  af  Gud? 

Lad  det  ikke  blive  glemt,  at  vi  tror  paa  Aabenbaring  som 
et  Middel  til  at  opnaa  guddommelig  Vejledning  og  Hjælp 
saavel  for  Individet  som  for  hele  Kirken.  Præsident  Joseph 
F.  Smith  har  engang  sagt:  »Jeg  tror,  at  hver  eneste  i  Kir- 
ken har  akkurat  lige  saa  megen  Ret  til  at  nyde  Aabenba- 
ringens  Aand  og  den  Forstaaelse  fra  Gud,  som  den  Aand 
giver,  til  sit  eget  Gode,  som  Biskoppen  har  til  at  sætte  ham 
i  Stand  til  at  præsidere  over  sit  Waard.  Hvert  eneste  Men- 
neske kan  nyde  dette  Privilegium  til  at  lede  sine  Affærer, 
i  Opdragelsen  af  sine  Børn,  i  Ledelsen  af  sin  Farm,  sine 
Hjorde  og  Flokke  og  sin  Forretning  .  .  .  Det  er  dets  Ret 
at  nyde  Aabenbarelsens  og  Inspirationens  Aand  til  at  gøre, 
hvad  der  Ret,  til  at  være  vis  og  klog,  retfærdig  og  god  i 
alt,  hvad  han  gør.  Jeg  ved,  at  dette  Princip  er  sandt*.  (Gos- 
pel Doctrine.  p.  43). 

Kirken  er  bygget  paa  Aabenbaring;  den  er  siden  blevet 
ledet  gennem  Aabenbaring.  Uden  Aabenbaring  v«Ide  Kirken 
dø.  Yderligere  har  hvert  Medlem  i  Kirken  faaet  den  Hellig- 
aand  bekræftet  paa  sit  Hovede  og  er  saaledes  i  Stand  til  at 
nyde  guddommelig  Aabenbaring,  gennem  hvilken  han  kan  er- 
holde Kundskab,  Visdom,  Forstaaelse  og  Vejledning. 


Ved  Redaktionens  Slutning  erfarer  vi,  at  Præsident  Garff, 
Missionærerne  Jones  og  Jensen  samt  Søster  Lilly  Thomsen, 
Silkeborg,  alle  er  vel  ankomne   til   New  York. 

